Nuevaesiha
Nuevaesiha (filipīniešu: Lalawigan ng Nueva Ecija, angļu: Province of Nueva Ecija, iloku: Probinsia ti Nueva Ecija) ir viena no Filipīnu provincēm valsts ziemeļdaļā, Centrālās Lusonas reģionā. Administratīvi dalās 5 pilsētās un 27 municipalitātēs un sīkāk 849 barangajās. Provinces centrs ir Palajana, bet lielākā pilsēta — Kabanatuana. Provincē jaukts iedzīvotāju sastāvs, to apdzīvo tagali (78 %) un iloki (19 %). Nozīmīgs lauksaimniecības reģions — to dēvē par «Filipīnu rīsa klēti» un tās galvaspilsētas nosaukums Palayan burtiski tulkojams kā ‘rīsu lauks’.